ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่องหลักเกณฑ์และวิธีการจัดการเงินกองทุนกรณีลงทุนในต่างประเทศพ.ศ. ๒๕๕๑[๑] อาศัยอำนาจตามความในข้อ๖ (๒)ของกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการพ.ศ. ๒๕๔๖ แก้ไขเพิ่มเติมโดยกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ(ฉบับที่ ๔) พ.ศ. ๒๕๕๑ คณะกรรมการกองทุนบำเหน็จบำนาญข้าราชการออกประกาศไว้ดังต่อไปนี้ข้อ ๑ ให้ยกเลิก(๑)ประกาศคณะกรรมการกองทุนบำเหน็จบำนาญข้าราชการ เรื่อง หลักเกณฑ์และวิธีการจัดการเงินกองทุนกรณีลงทุนในต่างประเทศลงวันที่ ๑๒ พฤษภาคม ๒๕๔๘(๒)ประกาศคณะกรรมการกองทุนบำเหน็จบำนาญข้าราชการ เรื่องหลักเกณฑ์และวิธีการจัดการเงินกองทุนกรณีลงทุนในต่างประเทศ (ฉบับที่ ๒) พ.ศ. ๒๕๔๙ลงวันที่ ๒๖ ตุลาคม ๒๕๔๙ข้อ ๒ ในประกาศนี้การลงทุนในต่างประเทศ หมายความว่าการลงทุนในหลักทรัพย์ที่ผู้ออกมิได้มีภูมิลำเนาอยู่ในประเทศไทยแต่ไม่หมายความรวมถึงการลงทุนในหลักทรัพย์ที่ผู้ออกดังกล่าวได้รับอนุญาตให้เสนอขายในประเทศไทยหรือการลงทุนในหลักทรัพย์ที่ผู้ออกดังกล่าวเป็นผู้กระทำการแทนธนาคารพาณิชย์หรือสถาบันการเงินไทยหรือเป็นนิติบุคคลต่างประเทศที่อยู่ภายใต้อำนาจการควบคุมหรือการบริหารของนิติบุคคลไทยข้อ ๓ การลงทุนในต่างประเทศให้ปฏิบัติตามหลักเกณฑ์ดังต่อไปนี้๓.๑ประเทศที่ลงทุนต้องมีหน่วยงานกำกับดูแลด้านหลักทรัพย์และการซื้อขายหลักทรัพย์ที่เป็นสมาชิกสามัญของInternational Organization of Securities Commissions (IOSCO) หรือมีตลาดซื้อขายหลักทรัพย์ที่เป็นสมาชิกของWorld Federation of Exchanges (WFE)๓.๒การลงทุนนอกเหนือจากข้อ ๓.๑ สามารถลงทุนได้หากได้รับอนุมัติจากคณะกรรมการข้อ ๔ หลักทรัพย์ที่ลงทุนได้ มีดังต่อไปนี้๔.๑หลักทรัพย์ที่มีความมั่นคงสูง ได้แก่(ก)เงินฝากธนาคารหรือสถาบันการเงิน(ข)ตราสารแสดงสิทธิในหนี้(ค)หน่วยลงทุนและใบสำคัญแสดงสิทธิที่จะซื้อหน่วยลงทุนที่มีวัตถุประสงค์หลักเพื่อลงทุนในหลักทรัพย์ตาม(ก) หรือ (ข)หลักทรัพย์ตาม(ก) และ (ข) ต้องเป็นหลักทรัพย์ที่ผู้รับฝากเงิน ผู้ออกตราสารหรือหลักทรัพย์ที่ได้รับการจัดอันดับความน่าเชื่อถือในสี่อันดับแรก (Investment Grade) จากสถาบันจัดอันดับความน่าเชื่อถือที่ได้รับการยอมรับในระดับสากลในกรณีที่ผู้รับฝากเงิน ผู้ออกตราสารหรือหลักทรัพย์ใดถูกปรับลดอันดับความน่าเชื่อถือจนต่ำกว่าระดับดังกล่าวให้ถือว่าหลักทรัพย์นั้นเป็นหลักทรัพย์อื่นและให้ดำเนินการตามวิธีการที่คณะอนุกรรมการจัดการลงทุนกำหนดและรายงานคณะกรรมการเพื่อทราบ๔.๒หลักทรัพย์อื่น ได้แก่(ก)หุ้น(ข)หุ้นกู้แปลงสภาพเป็นหุ้น(ค)ใบสำคัญแสดงสิทธิที่จะซื้อหุ้น(ง)ตราสารอนุพันธ์ที่มีวัตถุประสงค์เกี่ยวกับการลงทุนในหลักทรัพย์ตาม (ก) (ข) หรือ(ค)โดยหลักทรัพย์ดังกล่าวจะต้องมีการจดทะเบียนซื้อขายหรือมีแผนที่จะจดทะเบียนซื้อขายในตลาดหลักทรัพย์ทั้งนี้ประเภทตราสารอนุพันธ์ให้เป็นไปตามที่คณะอนุกรรมการจัดการลงทุนพิจารณาอนุมัติ(จ)ส่วนของผู้เป็นหุ้นส่วนหรือการเข้าลงทุนเพื่อแบ่งสรรผลประโยชน์ (Contribution/Participation/Interest) แบบจำกัดความรับผิดในห้างหุ้นส่วน หรือนิติบุคคลที่มีลักษณะทำนองเดียวกัน(ฉ)หน่วยลงทุนหรือใบสำคัญแสดงสิทธิที่จะซื้อหน่วยลงทุนที่มีวัตถุประสงค์หลักเพื่อลงทุนในหลักทรัพย์ตาม(ก) (ข) (ค) (ง) หรือ (จ) หรือมีวัตถุประสงค์หลักเพื่อลงทุนใน Real Estate Investment Trusts (REITs) หรือหลักทรัพย์ที่มีลักษณะทำนองเดียวกัน หรือลงทุนในอสังหาริมทรัพย์ ทั้งนี้ให้รวมถึงหน่วยลงทุนที่มีวัตถุประสงค์หลักเพื่อลงทุนในกองทุนอื่นด้วย (Fund of Funds)๔.๓หลักทรัพย์ที่นอกเหนือจากหลักทรัพย์ตามข้อ ๔.๑ และ ๔.๒คณะกรรมการโดยข้อเสนอแนะของคณะอนุกรรมการจัดการลงทุนอาจอนุมัติให้ลงทุนได้โดยให้กำหนดด้วยว่าหลักทรัพย์นั้นเป็นหลักทรัพย์ที่มีความมั่นคงสูงหรือเป็นหลักทรัพย์อื่นข้อ ๕ ในการลงทุนในต่างประเทศอาจทำธุรกรรมที่เกี่ยวข้องกับการลงทุนเพื่อบริหารและป้องกันความเสี่ยงบริหารสภาพคล่อง และเพิ่มประสิทธิภาพในการลงทุน ดังต่อไปนี้ได้๕.๑ธุรกรรมป้องกันความเสี่ยงจากอัตราแลกเปลี่ยน๕.๒ธุรกรรมอนุพันธ์ (Derivatives) ที่โยงกับตราสารที่อนุญาตให้ลงทุน ทั้งนี้ ประเภทธุรกรรมอนุพันธ์ให้เป็นไปตามที่คณะอนุกรรมการจัดการลงทุนพิจารณาอนุมัติ๕.๓ธุรกรรมให้ยืมหลักทรัพย์ (Securities Lending)ทั้งนี้ตั้งแต่บัดนี้เป็นต้นไปประกาศ ณ วันที่ ๑๔กรกฎาคม พ.ศ. ๒๕๕๑สถิตย์ ลิ่มพงศ์พันธุ์รองปลัดกระทรวงการคลังรักษาราชการแทนปลัดกระทรวงการคลังประธานกรรมการกองทุนบำเหน็จบำนาญข้าราชการปริยานุช/ผู้จัดทำ๒๐ ตุลาคม ๒๕๕๒นันท์นภัสร์/ตรวจ๒๐ ตุลาคม ๒๕๕๒โชติกานต์/ปรับปรุง๒ พฤษภาคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๕๐ ง/หน้า ๒๙/๑๒ ตุลาคม ๒๕๕๒